જમ્મુ-કાશ્મીરમાં કિશનગંગા (330 મેગાવોટ) અને રાતલે (850 મેગાવોટ) હાઇડ્રોઇલેક્ટ્રિક પ્રોજેક્ટસની ભારતની ડિઝાઇન પર પ્રશ્ન ઉઠતા પાકિસ્તાને ગયા વર્ષે પણ વર્લ્ડ બેન્કના દરવાજા ખખડાવ્યા હતા. કિશનગંગા પ્રોજેક્ટ ઝેલમની સહાયક નદી, જ્યારે રાતલે પ્રોજેક્ટ ચેનાબ નદી સાથે જોડાયેલો છે. સંધિમાં બંને નદીઓની સાથે સિંધુ નદીને પશ્ચિમી નદીઓ તરીકે પરિભાષિત કરાયો છે. આ નદીઓના પાણીના ઉપયોગ પર પાકિસ્તાનને કોઇપણ પ્રતિબંધનો સામનો કરવો પડ્યો નથી. ભારત આ મુદ્દા પર નિરીક્ષણ માટે એક નિષ્પક્ષ એક્સપર્ટની માંગણી કરતાં રહ્યાં છે.